钦定古今图书集成/明伦汇编/氏族典/第515卷 > 《姚亮西溪丛语》 > 吉姓
## 钦定古今图书集成/明伦汇编/氏族典/第515卷 > 《姚亮西溪丛语》 > 吉姓

吉姓。《元和姓纂》云：“尹吉甫之后，以王父字为氏。”汉有
汉中太守吉恪。贾昌朝《音辨》云：“吉，氏也。”引《诗》谓之尹
吉，其乙切。《崧高诗》注云：“尹官，吉甫氏也。”《风俗通》云：“师
尹，三公官也，以官为姓。”周尹喜、尹吉甫。《姓纂》又云：“少
昊之子封于尹城，因氏焉。”然吉、尹二姓，俱出尹吉甫
之后，但《诗》注以尹为官，以吉为姓，未知孰是。